b"\n_START_ARTICLE_\nCayetano Pineda Santa Cruz\n_START_SECTION_\nBiografia\n_START_PARAGRAPH_\nEs llicenci\xc3\xa0 en dret a la Universitat de Val\xc3\xa8ncia. Nebot de Francisco Santa Cruz, quan aquest fou nomenat el 1854 ministre de Governaci\xc3\xb3 i Hisenda, el va cridar a Madrid per tal d'ocupar alguns c\xc3\xa0rrecs al ministeri de Foment. Torn\xc3\xa0 a Val\xc3\xa8ncia i es cas\xc3\xa0 amb la filla d'Alonso Navarro, un dels principals caps de la Uni\xc3\xb3 Liberal i gran propietari de la Foia de Bunyol. A la mort del seu sogre, el 1863, es pos\xc3\xa0 de part del cap liberal Trinitario Ruiz Capdep\xc3\xb3n._NEWLINE_El 1866 fou membre de la Diputaci\xc3\xb3 de Val\xc3\xa8ncia pel districte de Xiva i despr\xc3\xa9s de la revoluci\xc3\xb3 de 1868 ho fou per Carlet. En els rengles del Partit Constitucional, el 1874 fou novament diputat provincial per Carlet. Amb la restauraci\xc3\xb3 borb\xc3\xb2nica entr\xc3\xa0 a l'ajuntament de Carlet i va ser elegit diputat del Partit Liberal Fusionista pel districte de Xiva a les eleccions generals espanyoles de 1886. El 1888 va deixar el seu esc\xc3\xb3 a Juli\xc3\xa1n Settier Aguilar perqu\xc3\xa8 fou nomenat governador civil de la prov\xc3\xadncia de Tarragona; dos anys m\xc3\xa9s tard, el 1890, pass\xc3\xa0 al govern civil de Castell\xc3\xb3."